യുവാവിനെ കുത്തിക്കൊലപ്പെടുത്തിയ കേസ് രണ്ടുപേര് പിടിയില് തിരുവനന്തപുരം:യുവാവിനെ കുത്തിക്കൊലപ്പെടുത്തിയ കേസില് രണ്ടുപേര് പിടിയില്. കുപ്രസിദ്ധ ഗുണ്ട ആറ്റുകാല് പാടശ്ശേരി കിഴങ്ങുവിളവീട്ടില് ചാത്തന് സജീവ് എന്ന സജീവ് 38, നെടുങ്കാട് കീഴേമങ്ങാട്ടുകോണം ജയശ്രീ ഭവനില് ടൈല് കണ്ണന് എന്ന ജയശങ്കര് 38 എന്നിവരെയാണ് ഫോര്ട്ട് പൊലീസ് അറസ്റ്റ് ചെയ്തത്. ബുധനാഴ്ച രാത്രി എട്ടരയോടെയാണ് പ്രതികള് ചേര്ന്ന് കരമന ആറ്റുകാല് ബണ്ടുറോഡില് ഇരുമ്ബുപാലത്തിന് സമീപത്ത് നെടുങ്കാട് ചിറപ്പാലം സ്വദേശി സതീഷിനെ കുത്തിക്കൊലപ്പെടുത്തിയത്.വാക്കുതര്ക്കമാണ് കൊലപാതകത്തില് കലാശിച്ചത്.സംഭവശേഷം ഒളിവില് പോയ പ്രതികളെ കണ്ടെത്താന് സിറ്റി പൊലീസ് ഡെപ്യൂട്ടി കമീഷണര് വൈഭവ് സക്സേനയുടെ നിര്ദേശാനുസരണം നഗരത്തില് നടത്തിയ വ്യാപക തെരച്ചിലിലാണ് പ്രതികള് പിടിയിലായത്.The post യുവാവിനെ കുത്തിക്കൊലപ്പെടുത്തിയ കേസ് രണ്ടുപേര് പിടിയില് first appeared on MalayalamExpressOnline.